**Broj:** 08-30-2-1160-1/23

**Mostar,** 21.09.2023.godina

Na osnovu člana 34. Zakona o radu (“Službene novine Federacije BiH”, br.26/16 i 89/18), člana 47. Zakona o državnoj službi u Federaciji Bosne i Hercegovine ("Službene novine Federacije BiH“, br. 29/03, 23/04, 39/04, 54/04, 67/05, 8/06, 4/12, 99/15 i 9/17 – Presuda Ustavnog suda Federacije BiH, broj: U 13/16) i Odluke o raspisivanju Javnog poziva za prijem volontera u Federalno ministarstvo energije, rudarstva i industrije broj: 08-30-2-1160/23 od 19.09.2023. godine federalni ministar energije, rudarstva i industrije objavljuje

**J A V N I P O Z I V**

**za prijem volontera u Federalno ministarstvo**

**energije, rudarstva i industrije**

Radi stručnog osposobljavanja za samostalan rad raspisuje se u Federalnom ministarstvu energije, rudarstva i industrije Javni poziv za prijem volontera sa završenom visokom stručnom spremom bez zasnivanja radnog odnosa u trajanju od jedne (1) godine, kako slijedi:

01.Volonter sa stečenom diplomom visokog obrazovanja – pravne ili upravne struke VSS – VII stepen stručne spreme, odnosno visoko obrazovanje prvog ili drugog ili trećeg ciklusa Bolonjskog sistema studiranja – jedan (1) izvršilac

02.Volonter sa završenim elektrotehničkim ili mašinskim fakultetom, VSS – VII stepen stručne spreme, odnosno visoko obrazovanje prvog ili drugog ili trećeg ciklusa Bolonjskog sistema studiranja – jedan (1) izvršilac

03.Volonter sa završenim geološkim ili rudarskim fakultetom, VSS – VII stepen stručne spreme, odnosno visoko obrazovanje prvog ili drugog ili trećeg ciklusa Bolonjskog sistema studiranja – jedan (1) izvršilac

04.Volonter sa završenim mašinskim ili drugim tehničkim fakultetom, VSS – VII stepen stručne spreme, odnosno visoko obrazovanje prvog ili drugog ili trećeg ciklusa Bolonjskog sistema studiranja – jedan (1) izvršilac

**Uvjeti:** Pored gore navedenih posebnih uvjeta po pozicijama, kandidati trebaju ispunjavati i opće uvjete predviđene članom 25. stav 1. tačke a), b) c), d) i f) Zakona o državnoj službi u Federaciji Bosne i Hercegovine("Službene novine Federacije BiH“, br. 29/03, 23/04, 39/04, 54/04, 67/05, 8/06, 4/12, 99/15 i 9/17 – Presuda Ustavnog suda Federacije BiH, broj: U 13/16).

**Potrebni dokumenti (original ili ovjerene kopije) koji se podnose uz prijavu:**

1. fakultetska diploma (nostrificirana diploma ukoliko fakultet nije završen u BiH),

2. uvjerenje nadležne službe za zapošljavanje da se kandidat nalazi na evidenciji

nezaposlenih osoba ( ne starije od tri mjeseca).

Ostale dokumente kojima se dokazuje ispunjavanje općih uvjeta izabrani kandidati će dostaviti Ministarstvu u roku od 8 dana od dana prijema obavještenja o rezultatima Javnog poziva.

Naknada za rad volontera**:** U skladu sa odredbom člana 26. Zakona o plaćama i naknadama u organima vlasti Federacije Bosne i Hercegovine („Službene novine Federacije BiH“, br. 45/10, 111/12 i 20/17) volonteri imaju pravo na naknadu u iznosu od 35% od osnovne plaće strućnog saradnika (neto naknada u iznosu od 498,58 KM mjesečno)

Zaprimljene prijave će razmotriti posebno formirana Komisija, koja će obaviti intervju sa kandidatima koji su dostavili dokumente tražene Javnim pozivom.

Volonteri na pozicijama pod rednim br. 01. i 04. volonterski rad će obavljati u Sarajevu, a na pozicijama pod rednim br. 02. i 03. volonterski rad će obavljati u Mostaru.

Prijavu na Javni poziv sa potrebnim dokumentima treba dostaviti u roku od 15 dana od dana objave Javnog poziva u dnevnom listu „Oslobođenje“ i web stranici Ministarstva [www.fmeri.gov.ba](http://www.fmeri.gov.ba)) putem Pisarnice Ministarstva ili preporučeno putem pošte na adresu:

**Federalno ministarstvo energije, rudarstva i industrije**

Alekse Šantića b.b.

88000 Mostar

**sa naznakom „Javni poziv za prijem volontera“**

Nepotpune i neblagovremene prijave neće se uzeti u razmatranje.